CELEX: 32014R0988
Language: fi
Date: 2014-09-18 00:00:00
Title: Komission täytäntöönpanoasetus (EU) N:o 988/2014, annettu 18 päivänä syyskuuta 2014 , Moldovan tasavallasta peräisin olevia maataloustuotteita koskevien unionin tariffikiintiöiden avaamisesta ja hallinnoinnista

20.9.2014   
            
            
               FI
            
            
               Euroopan unionin virallinen lehti
            
            
               L 278/12
            
         KOMISSION TÄYTÄNTÖÖNPANOASETUS (EU) N:o 988/2014,
   annettu 18 päivänä syyskuuta 2014,
   Moldovan tasavallasta peräisin olevia maataloustuotteita koskevien unionin tariffikiintiöiden avaamisesta ja hallinnoinnista
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen allekirjoittamisesta Euroopan unionin puolesta ja sopimuksen väliaikaisesta soveltamisesta, sekä sopimuksen V osaston (Kauppa ja kauppaan liittyvät asiat) väliaikaisesta soveltamisesta 16 päivänä kesäkuuta 2014 annetun neuvoston päätöksen 2014/492/EU (1),
   ottaa huomioon maataloustuotteiden yhteisestä markkinajärjestelystä 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (2) ja erityisesti sen 184 artiklan,
   sekä katsoo seuraavaa:
   
               (1)
            
            
               Päätöksessä 2014/492/EU annetaan lupa allekirjoittaa Euroopan unionin puolesta Euroopan unionin ja Euroopan atomienergiayhteisön ja niiden jäsenvaltioiden sekä Moldovan tasavallan välinen assosiaatiosopimus, jäljempänä ’sopimus’ (3). Päätöksen 2014/492/EU nojalla sopimusta olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen.
            
         
               (2)
            
            
               Sopimuksen 464 artiklan 4 kohdan mukaan väliaikainen soveltaminen alkaa ilmoitusten vaihtoa seuraavan toisen kuukauden ensimmäisestä päivästä. Viimeisin ilmoitus tehtiin 25 päivänä heinäkuuta 2014. Sopimuksen väliaikainen soveltaminen alkaa näin ollen 1 päivästä syyskuuta 2014.
            
         
               (3)
            
            
               Sopimuksen liitteessä XV-A luetellaan unionin tuontitariffikiintiöt tietyille Moldovan tasavallasta peräisin oleville tavaroille. Sen vuoksi on tarpeen avata kyseisten tavaroiden tariffikiintiöt.
            
         
               (4)
            
            
               Jotta liitteessä lueteltuihin tavaroihin voitaisiin soveltaa tässä asetuksessa säädettyjä tariffimyönnytyksiä, niiden mukana olisi oltava sopimuksessa määrätty alkuperäselvitys.
            
         
               (5)
            
            
               Komission olisi hallinnoitava tariffikiintiöitä aikajärjestyksen perusteella tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (4) mukaisesti.
            
         
               (6)
            
            
               Sopimusta sovelletaan väliaikaisesti 1 päivästä syyskuuta 2014 alkaen. Sopimuksen nojalla myönnettyjen tariffikiintiöiden tehokkaan soveltamisen ja hallinnoimisen varmistamiseksi tätä asetusta olisi sovellettava mainitusta päivästä alkaen.
            
         
               (7)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Avataan unionin tariffikiintiöt Moldovan tasavallasta peräisin oleville, liitteessä luetelluille tavaroille.
   2 artikla
   Suspendoidaan Moldovan tasavallasta peräisin olevien, mainitussa liitteessä lueteltujen tavaroiden unioniin suuntautuvassa tuonnissa kannettavat tullit kyseisessä liitteessä vahvistetuissa vastaavissa tariffikiintiöissä.
   3 artikla
   Liitteessä lueteltujen tavaroiden mukana on oltava sopimuksen pöytäkirjassa II esitetty alkuperäselvitys.
   4 artikla
   Komissio hallinnoi liitteessä vahvistettuja tariffikiintiöitä asetuksen (ETY) N:o 2454/93 308 a, 308 b sekä 308 c artiklan mukaisesti.
   5 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä syyskuuta 2014.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä syyskuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 260, 30.8.2014, s. 1.
   
      (2)  EUVL L 347, 20.12.2013, s. 671.
   
      (3)  Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välinen assosiaatiosopimus (EUVL L 260, 30.8.2014, s. 4).
   
      (4)  Komission asetus (ETY) N:o 2454/93, annettu 2 päivänä heinäkuuta 1993, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä (EYVL L 253, 11.10.1993, s. 1).
   
      LIITE
      Sen estämättä, mitä yhdistetyn nimikkeistön tulkintasäännöissä määrätään, tavaran kuvauksen sanamuotoa on pidettävä ainoastaan ohjeellisena, joten etuusmenettelyn soveltamisala määräytyy tässä liitteessä CN-koodien mukaan, sellaisena kuin ne ovat tämän asetuksen antamishetkellä.
      
                  Järjestysnumero
               
               
                  CN-koodi
               
               
                  Tavaran kuvaus
               
               
                  Kiintiökausi
               
               
                  Vuotuinen kiintiömäärä
                  (nettotonnia, jollei toisin mainita)
               
            
                  09.6800
               
               
                  0702 00 00
               
               
                  Tuoreet tai jäähdytetyt tomaatit
               
               
                  Tullattaessa 1.9.2014–31.12.2014
               
               
                  2 000
               
            
                  Tullattaessa 1.1.–31.12.2015 ja tullattaessa 1.1.–31.12. kunakin sen jälkeisenä kautena
               
               
                  2 000
               
            
                  09.6801
               
               
                  0703 20 00
               
               
                  Tuore tai jäähdytetty valkosipuli
               
               
                  Tullattaessa 1.9.2014–31.12.2014
               
               
                  220
               
            
                  Tullattaessa 1.1.–31.12.2015 ja tullattaessa 1.1.–31.12. kunakin sen jälkeisenä kautena
               
               
                  220
               
            
                  09.6802
               
               
                  0806 10 10
               
               
                  Tuoreet syötäviksi tarkoitetut viinirypäleet
               
               
                  Tullattaessa 1.9.2014–31.12.2014
               
               
                  10 000
               
            
                  Tullattaessa 1.1.–31.12.2015 ja tullattaessa 1.1.–31.12. kunakin sen jälkeisenä kautena
               
               
                  10 000
               
            
                  09.6803
               
               
                  0808 10 80
               
               
                  Tuoreet omenat (ei kuitenkaan omenasiiderin valmistukseen tarkoitetut, irtotavarana, tullattaessa 16.9.–15.12.)
               
               
                  Tullattaessa 1.9.2014–31.12.2014
               
               
                  40 000
               
            
                  Tullattaessa 1.1.–31.12.2015 ja tullattaessa 1.1.–31.12. kunakin sen jälkeisenä kautena
               
               
                  40 000
               
            
                  09.6804
               
               
                  0809 40 05
               
               
                  Tuoreet luumut
               
               
                  Tullattaessa 1.9.2014–31.12.2014
               
               
                  10 000
               
            
                  Tullattaessa 1.1.–31.12.2015 ja tullattaessa 1.1.–31.12. kunakin sen jälkeisenä kautena
               
               
                  10 000
               
            
                  09.6805
               
               
                  2009 61 10
               
               
                  Viinirypälemehu (mukaan lukien rypäleen puristemehu ”grape must”), käymätön ja lisättyä alkoholia sisältämätön, Brix-arvo enintään 30, arvo suurempi kuin 18 euroa/100 kg netto, myös lisättyä sokeria tai muuta makeutusainetta sisältävä
               
               
                  Tullattaessa 1.9.2014–31.12.2014.
               
               
                  500
               
            
                  Tullattaessa 1.1.–31.12.2015 ja tullattaessa 1.1.–31.12. kunakin sen jälkeisenä kautena
               
               
                  500
               
            
                   
               
               
                  2009 69 19
               
               
                  Viinirypälemehu (mukaan lukien rypäleen puristemehu ”grape must”), käymätön ja lisättyä alkoholia sisältämätön, Brix-arvo suurempi kuin 67, arvo suurempi kuin 22 euroa/100 kg netto, myös lisättyä sokeria tai muuta makeutusainetta sisältävä
               
               
                   
               
               
                   
               
            
                   
               
               
                  2009 69 51
                  2009 69 59
               
               
                  Viinirypälemehu (mukaan lukien rypäleen puristemehu ”grape must”), käymätön ja lisättyä alkoholia sisältämätön, Brix-arvo suurempi kuin 30 mutta enintään 67, arvo suurempi kuin 18 euroa/100 kg netto, myös lisättyä sokeria tai muuta makeutusainetta sisältävä